ຫວຽດນາມ ຈັບຜູ້ໃຊ້ເຟສບຸກ ທີ່ມີຊື່ສຽງ ໃນຂໍ້ຫາ ລົງຂ່າວຕ້ານລັດຖະບານ
ຕຳຫຼວດຫວຽດນາມ ຈະກັກຂັງ ທ່ານຈວງ ໂຈ ຮູ ດັນ  ອາຍຸ 38 ປີ ອະດີດນັກຂ່າວ ເປັນເວລາສາມເດືອນ ທີ່ພິມເຜີຍແຜ່ ໃນອັນທີ່ຕຳຫຼວດ ກ່າວວ່າ ໃຊ້ເສລີໃນການປາກເວົ້າ ໄປໃນທາງຜິດ. 
ຕໍາຫຼວດໃນຫວຽດນາມ ໄດ້ຈັບກຸມຜູ້ໃຊ້ເຟສບຸກ ທີ່ມີຊື່ສຽງຄົນນຶ່ງ ໃນຂໍ້ຫາສວຍໃຊ້ເສລີ ພາບປະຊາທິປະໄຕ ໄປໃນທາງທີ່ຜິດແລະພິມເຜີຍທີ່ແຜ່ຕໍ່ຕ້ານລັດ ອີງຕາມລາຍງານ ຂອງສື່ມວນຊົນລັດຖະບານລາຍງານ ໃນວັນພະຫັດວານນີ້ ທ່ານຈວງ ໂຈ ຮູ ດັນ (Troung Chau Huu Danh) ອາຍຸ 38 ປີ ອະດີດນັກຂ່່າວ ຈະ ຖືກກັກຂັງເປັນເວລາສາມເດືອນ ທີ່ພິມເຜີຍແຜ່ ໃນອັນທີ່ຕຳຫຼວດ ກ່າວວ່າ ໃຊ້ເສລີໃນ ການປາກເວົ້າໄປໃນທາງຜິດ ແລະລ່ວງລ້ຳຕໍ່ຜົນປະໂຫຍດ ຂອງລັດ ອີງຕາມລາຍງານ ຂອງໜັງສືພິມຕຳຫຼວດໃນນະຄອນໂຮຈີມິນ ລາຍງານກ່າວເພີ້ມອີກວ່າ “ທ່ານດັນເປັນ ເຈົ້າຂອງເຟສບຸກ ທີ່ມີຜູ້ຕິດຕາມເກືອບ 168,000 ຄົນ ແລະໄດ້ຮັບການເຜີຍແຜ່ຕໍ່ຕ້ານ ລັດຖະບານຫຼາຍອັນ ເຮັດໃຫ້ ມີການແບ່ງແຍກ ໃນຄວາມສາມັກຄີຂອງຊາດ ການຈັບກຸມທ່ານດັນໄດ້ມີຂຶ້ນໃນຂະນະທີ່ລັດຖະບານເອົາບາດກ້າວເພີ້ມຂຶ້ນເພື່ອ ທັບມ້າງ ພວກນັກເຄື່ອນໄຫວ ກ່ອນໜ້າກອງປະຊຸມທີ່ທີ່ສຳຄັນຂອງພັກໃນເດືອນ ມັງກອນປີໜ້ານີ້ ເຖິງແມ່ນວ່າໄດ້ມີການປະຕິຮູບເສດຖະກິດ ແລະເປີດກວ້າງ ຫຼາຍຂຶ້ນ ເພື່ອການປ່ຽນແປງ ທາງດ້ານສັງຄົມ ແຕ່ພັກຄອມມິວນິສຂອງຫວຽດ ນາມທີ່ປົກຄອງປະເທດຢູ່ໃນເວລານີ້ ມີ ຄວາມອົດທົນໄດ້ນ້ອຍຫຼາຍຕໍ່ການຕຳນິ ຕິິຕຽນ ເຟສບຸກ ທີ່ບໍລິການຜູ້ໃຊ້ 60 ລ້ານຄົນ ຢູ່ໃນຫວຽດນາມ ອັນເປັນເວທີສຳຄັນ ສຳລັບທັງ ການຄ້າ ແລະການສະແດງຄວາມບໍ່ເຫັນພ້ອມ ກັບການເມືອງ ແມ່ນໄດ້ຖືກກວດສອບ ຂອງລັດຖະບານຢູ່ສະເໜີມາ